REGOLAMENT TAL-KUNSILL (KE) Nru 2266/2004

ta' l-20 ta' Diċembru 2004

dwar il-kummerċ ta' ċerti prodotti ta' l-azzar bejn il-Komunità u l-Ukrajna

IL-KUNSILL TA' L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 tiegħu,

Wara li kkunsidra l-proposta mill-Kummissjoni,

Billi:

ADOTTA DAN IR-REGOLAMENT:

Artikolu 1

1. Dan ir-Regolament għandu japplika mill-1 ta' Jannar 2005 sal-31 ta' Diċembru 2005 għall-importazzjonijiet fil-Komunità tal-prodotti ta' l-azzar, elenkati fl-Anness I, li joriġinaw mill-Ukrajna.

2. Il-prodotti ta' l-azzar għandhom jiġu klassifikati fi gruppi tal-prodott kif stabbilit fl-Anness I.

3. l-klassifikazzjoni tal-prodotti elenkati fl-Anness I għandha tkun ibbażata fuq in-nomenklatura magħquda (NM) stabbilita bir-Regolament tal-Kunsill (KEE) Nru. 2658/87 tat-23 ta' Lulju 1987 dwar in-nomenklatura tat-tariffi u ta' l-istatistika u t-Tariffa Doganali Komuni (2).

4. L-oriġini tal-prodotti msemmija fil-paragrafu 1 għandha tiġi determinata skond ir-regoli li hemm fis-seħħ fil-Komunità.

Artikolu 2

1. L-importazzjoni fil-Komunità tal-prodotti ta' l-azzar elenkati fl-Anness I li joriġinaw mill-Ukrajna għandha tkun soġġetta għal-limiti kwantitattivi stabbiliti fl-Anness V. Ir-rilaxx għaċ-ċirkulazzjoni libera fil-Komunità tal-prodotti, mniżżla fl-Anness I, li joriġinaw mill-Ukrajna għandu jkun soġġett għall-preżentazzjoni ta' ċertifikat ta' l-oriġini, stabbilit fl-Anness II, u ta' liċenzja ta' l-importazzjoni maħruġa mill-awtoritajiet ta' l-Istati Membri skond id-dispożizzjonijiet ta' l-Artikolu 4.

2. Sabiex jiġi żgurat li l-kwantitajiet li għalihom ikunu nħarġu l-liċenzji ta' l-importazzjoni ma jeċċedux fi kwalunkwe żmien il-limiti kwantitattivi totali għal kull grupp tal-prodott, l-awtoritajiet kompetenti elenkati fl-Anness IV għandhom joħorġu liċenzji ta' l-importazzjoni biss jekk jingħataw konferma mill-Kummissjoni li jkun għad hemm kwantitajiet disponibbli fil-limiti kwantitattivi għall-grupp rilevanti tal-prodotti ta' l-azzar fir-rigward tal-pajjiż fornitur, li għalihom ġew preżentati applikazzjonijiet minn importatur jew importaturi lill-awtoritajiet imsemmija.

3. L-importazzjonijiet awtorizzati għandhom jiġu imputati għal-limiti kwantitattivi stabbiliti għas-sena li fiha l-prodotti jiġu mbarkati fil-pajjiż esportatur. L-imbark tal-prodotti għandu jitqies li jkun seħħ fid-data li fiha dawn ikunu tgħabbew fuq il-mezz tat-trasport ta' l-esportazzjoni.

Artikolu 3

1. Il-limiti kwantitattivi msemmija fl-Anness V ma għandhomx japplikaw għall-prodotti mqiegħda f'żona ħielsa jew f'maħżen ħieles jew importati taħt l-arranġamenti li jiggvernaw l-imħażen tad-dwana, l-importazzjoni temporanja jew il-perfezzjonament attiv (is-sistema ta' sospensjoni).

2. Fejn il-prodotti msemmija fil-paragrafu 1 jiġu sussegwentement rrilaxxati għaċ-ċirkolazzjoni libera, jew fl-istat mhux mibdul jonkella wara li jiġu maħduma jew proċessati, għandu japplika l-Artikolu 2 (2) u l-prodotti li jiġu hekk rilaxxati għandhom jiġu imputati għal-limitu kwantitattiv rilevanti stabbilit fl-Anness V.

Artikolu 4

1. Ghall-finijiet ta' l-applikazzjoni ta' l-Artikolu 2 (2), qabel jinħarġu l-liċenzji ta' l-importazzjoni, l-awtoritajiet kompetenti ta' l-Istati Membri elenkati fl-Anness IV għandhom jinnotifikaw lill-Kummissjoni dwar l-ammonti ta' talbiet għal liċenzji ta' l-importazzjoni, appoġġjati mil-liċenzji ta' l-esportazzjoni oriġinali, li huma jkunu rċevew. Min-naħa tagħha, il-Kummissjoni għandha tinnotifika jekk l-ammont(i) meħtieġ(a) ta' kwantitajiet ikunux disponibbli għall-importazzjoni fl-ordni kronoloġika li fiha din tirċievi n-notifiki ta' l-Istati Membri (abbażi tal-prinċipju “min jiġi l-ewwel, jinqeda l-ewwel”).

2. It-talbiet inklużi fin-notifiki lill-Kummissjoni għandhom ikunu validi jekk dawn jistabbilixxu b'mod ċar f'kull każ il-pajjiż esportatur, il-kodiċi tal-prodott konċernat, l-ammonti li għandhom ikunu importati, in-numru tal-liċenzja ta' l-esportazzjoni, is-sena tal-kwota u l-Istat Membru li fih huwa maħsub li l-prodotti jitqiegħdu fiċ-ċirkulazzjoni libera.

3. Kemm jista' jkun possibbli, il-Kummissjoni għandha tikkonferma ma' l-awtoritajiet l-ammont sħiħ indikat fit-talbiet notifikati għal kull grupp ta' prodotti.

4. L-awtoritajiet kompetenti għandhom jinnotifikaw lill-Kummissjoni minnufih wara li jkunu ġew mgħarrfa dwar kwalunkwe kwantità mhux użata matul il-perjodu ta' validità tal-liċenzja ta' l-importazzjoni. Tali kwantitajiet mhux użati għandhom jiġu awtomatikament trasferiti fil-kwantitajiet rimanenti tal-limitu kwantitattiv totali tal-Komunità għal kull grupp tal-prodott.

5. In-notifiki msemmija fil-paragrafi 1 sa 4 għandhom jiġu komunikati elettronikament permezz tar-retikolat integrat stabbilit għal dan il-għan, sakemm għal raġunijiet tekniċi imperattivi ma jkunx meħtieġ li temporanjament jintużaw mezzi oħrajn ta' komunikazzjoni.

6. Il-liċenzji ta' l-importazzjoni jew dokumenti ekwivalenti għandhom jinħarġu skond l-Artikoli 12 sa 16.

7. L-awtoritajiet kompetenti ta' l-Istati Membri għandhom javżaw lill-Kummissjoni dwar kull tħassir ta' liċenzji ta' l-importazzjoni jew dokumenti ekwivalenti li jkunu nħarġu diġà, f'każijiet fejn il-liċenzji ta' l-esportazzjoni korrispondenti jkunu ġew irtirati jew kanċellati mill-awtoritajiet kompetenti ta' l-Ukrajna. Madankollu, jekk il-Kummissjoni jew l-awtoritajiet kompetenti ta' Stat Membru ikunu ġew infurmati mill-awtoritajiet kompetenti ta' l-Ukrajna dwar l-irtirar jew kanċellazzjoni ta' liċenzja ta' l-esportazzjoni wara li l-prodotti relatati jkunu ġew importati fil-Komunità, il-kwantitajiet in kwistjoni għandhom jiġu imputati għal-limitu kwantitattiv għas-sena li matulha jkun seħħ l-imbark tal-prodotti.

Artikolu 5

1. Fejn il-Kummissjoni jkollha indikazzjonijiet li prodotti elenkati fl-Anness I li joriġinaw mill-Ukrajna jkunu ġew trasbordati, dirottati jew diversament importati fil-Komunità mingħajr l-osservanza tal-limiti kwantitattivi msemmija fl-Artikolu 2 u li hemm il-ħtieġa li jsiru l-aġġustamenti meħtieġa, din għandha titlob li jsiru konsultazzjonijiet biex jintlaħaq ftehim dwar l-aġġustament meħtieġ tal-limiti kwantitattivi korrispondenti li jkollhom isiru.

2. Sakemm joħroġ ir-riżultat tal-konsultazzjonijiet imsemmija fil-paragrafu 1, il-Kummissjoni tista' titlob lill-Ukrajna biex tieħu l-passi kawtelari meħtieġa sabiex tiżgura li jistgħu jitwettqu l-aġġustamenti miftiehma lil-limiti kwantitattivi wara tali konsultazzjonijiet.

3. Jekk il-Komunità u l-Ukrajna ma jaslux għal soluzzjoni sodisfaċenti u jekk il-Kummissjoni tinnota prova ċara ta' nuqqas ta' osservanza, il-Kummissjoni għandha tnaqqas mil-limiti kwantitattivi volum ekwivalenti ta' prodotti li joriġinaw mill-Ukrajna.

Artikolu 6

1. Liċenzja ta' l-esportazzjoni (li għandha tinħareġ mill-awtoritajiet kompetenti ta' l-Ukrajna) għandha tkun meħtieġa fir-rigward ta' kwalunkwe kunsinna ta' prodotti ta' l-azzar soġġetta għal-limiti kwantitattivi stabbiliti fl-Anness V sal-livell ta' dawn il-limiti.

2. L-oriġinal tal-liċenzja ta' l-esportazzjoni għandu jiġi preżentat mill-importatur għall-finijiet tal-ħruġ tal-liċenzja ta' l-importazzjoni msemmija fl-Artikolu 12.

Artikolu 7

1. Il-liċenzja ta' l-esportazzjoni għal-limiti kwantitattivi għandha tikkonforma mal-mudell stabbilit fl-Anness II u għandha tiċċertifika, inter alia, li l-kwantità ta' prodotti in kwistjoni kienet ġiet imputata għal-limitu kwantitattiv stabbilit għall-grupp tal-prodott konċernat.

2. Kull liċenzja ta' l-esportazzjoni għandha tkopri biss wieħed mill-gruppi ta' prodotti elenkati miftiehma fl-Anness I.

Artikolu 8

L-esportazzjonijiet għandhom jiġu imputati għal-limiti kwantitattivi stabbiliti għas-sena li fiha l-prodotti koperti bil-liċenzja ta' l-esportazzjoni ġew imbarkati fis-sens ta' l-Artikolu 2 (3).

Artikolu 9

1. Il-liċenzja ta' l-esportazzjoni msemmija fl-Artikolu 6 tista' tinkludi fiha kopji addizzjonali adegwatament indikati bħala tali. Il-liċenzja ta' l-esportazzjoni u l-kopji tagħha kif ukoll iċ-ċertifikat ta' l-oriġini u l-kopji tiegħu għandhom jimtlew bl-Ingliż.

2. Jekk id-dokumenti msemmija fil-paragrafu 1 jimtlew bl-idejn, l-entrati għandhom ikunu bil-linka u b'ittri kbar.

3. Id-daqs tal-liċenzji ta' l-esportazzjoni jew tad-dokumenti ekwivalenti għandu jkun ta' 210 x 297 mm. Il-karta għandha tkun karta bajda tal-kitba, tal-qies imsemmi, mingħajr kontenut ta' polpa mekkanika u tiżen inqas minn 25 g/m2. Kull parti għandha jkollha stampat sfond b'disinn xbieha ta' guilloche li jirrendi kwalunkwe falsifikazzjoni b'mezzi mekkaniċi jew kimiċi viżibbli għall-għajn.

4. L-oriġinal biss għandu jkun aċċettat mill-awtoritajiet kompetenti fil-Komunità bħala validu għall-finijiet ta' importazzjoni skond id-dispożizzjonijiet ta' dan ir-Regolament.

5. Kull liċenzja ta' l-esportazzjoni jew dokument ekwivalenti għandhom juru numru serjali standardizzat, kemm jekk ikun stampat jew le, li permezz tiegħu ikunu jistgħu jiġu identifikati.

6. Dan in-numru għandu jkun kompost mill-elementi li ġejjin:

Artikolu 10

Il-liċenzja ta' l-esportazzjoni tista' tinħareġ wara l-imbark tal-prodotti li hija tikkonċerna. F'tali każijiet din għandha jkollha fuqha l-konvalida “issued retrospectively”.

Artikolu 11

F'każ li liċenzja ta' l-esportazzjoni tinsteraq, tintilef jew tinqered, l-esportatur jista' japplika għand l-awtorità kompetenti li tkun ħarġet id-dokument biex jingħata kopja duplikata magħmula abbażi tad-dokumenti ta' l-esportazzjoni li dan ikollu fil-pussess tiegħu. Il-liċenzja duplikata li tinħareġ b'dan il-mod għandha jkollha fuqha l-konvalida “duplicate”.

Il-kopja duplikata għandha jkollha fuqha d-data tal-liċenzja oriġinali.

Artikolu 12

1. Safejn il-Kummissjoni, skond l-Artikolu 4, tkun ikkonfermat li l-ammont mitlub huwa disponibbli fil-limitu kwantitattiv in kwistjoni, l-awtoritajiet kompetenti ta' l-Istati Membri għandhom joħorġu liċenzja ta' l-importazzjoni fi żmien ta' mhux aktar minn ħamest ijiem ta' xogħol minn meta l-importatur ikun ippreżenta l-oriġinal tal-liċenzja ta' l-esportazzjoni korrispondenti. Din il-preżentazzjoni għandha ssir sa mhux aktar tard mill-31 ta' Marzu tas-sena wara dik li fiha l-oġġetti koperti bil-liċenzja jkunu ġew imbarkati. Il-liċenzji ta' l-importazzjoni għandhom jinħarġu mill-awtoritajiet kompetenti ta' kwalunkwe Stat Membru irrispettivament mill-Istat Membru indikat fuq il-liċenzja ta' l-esportazzjoni, sakemm il-Kummissjoni, skond l-Artikolu 4, tkun ikkonfermat li l-ammont mitlub huwa disponibbli fil-limitu kwantitattiv in kwistjoni.

2. Il-liċenzji ta' l-importazzjoni għandhom ikunu validi għal erba' xhur mid-data tal-ħruġ tagħhom. Fuq talba debitament motivata minn importatur, l-awtoritajiet kompetenti ta' Stat Membru jistgħu jestendu l-perjodu ta' validità għal perjodu ulterjuri li ma jeċċedix erba' xhur.

3. Il-liċenzji ta' l-importazzjoni għandhom jitfasslu fil-forma stabbilita fl-Anness III u għandhom ikunu validi fit-territorju doganali kollu tal-Komunità.

4. Id-dikjarazzjoni jew it-talba magħmula mill-importatur sabiex jikseb il-liċenzja ta' l-importazzjoni għandha tikkontieni:

5. L-importaturi ma għandhomx ikunu obbligati jimportaw il-kwantità sħiħa koperta minn liċenzja ta' l-importazzjoni f'kunsinna waħda.

Artikolu 13

Il-validità tal-liċenzji ta' l-importazzjoni maħruġa mill-awtoritajiet ta' l-Istati Membri għandha tkun soġġetta għall-validità tal-liċenzji ta' l-esportazzjoni u għall-kwantitajiet indikati fil-liċenzji ta' l-esportazzjoni maħruġa mill-awtoritajiet kompetenti ta' l-Ukrajna, li abbażi tagħhom ikunu nħarġu l-liċenzji ta' l-importazzjoni.

Artikolu 14

Il-liċenzji ta' l-esportazzjoni jew dokumenti ekwivalenti għandhom jinħarġu mill-awtoritajiet kompetenti ta' l-Istati Membri skond l-Artikolu 2 (2) u mingħajr diskriminazzjoni lejn kwalunkwe importatur fil-Komunità, ikun fejn ikun il-post ta' l-istabbiliment tiegħu fil-Komunità, mingħajr preġudizzju għall-konformità ma' kondizzjonijiet oħrajn meħtieġa taħt ir-regoli preżenti.

Artikolu 15

1. Jekk il-Kummissjoni ssib li l-kwantitajiet totali koperti bil-liċenzji ta' l-esportazzjoni maħruġa mill-Ukrajna għal grupp partikolari tal-prodott jeċċedu l-limitu kwantitattiv stabbilit għal dak il-grupp tal-prodott, l-awtoritajiet kompetenti li joħorġu l-liċenzji fl-Istati Membri għandhom ikunu mgħarrfa immedjatament sabiex jissospendu l-ħruġ ta' aktar liċenzji ta' l-importazzjoni. Fdan il-każ, il-konsultazzjonijiet għandhom jinbdew minnufih mill-Kummissjoni.

2. L-awtoritajiet kompetenti ta' Stat Membru għandhom jirrifjutaw milli joħorġu liċenzji ta' l-importazzjoni għal prodotti li joriġinaw mill-Ukrajna li ma jkunux koperti bil-liċenzji ta' l-esportazzjoni skond id-dispożizzjonijiet ta' l-Artikoli 6 sa 11.

Artikolu 16

1. Il-formoli li għandhom jintużaw mill-awtoritajiet kompetenti ta' l-Istati Membri għall-ħruġ tal-liċenzji ta' l-importazzjoni msemmija fl-Artikolu 12 għandhom ikunu konformi mal-mudell tal-liċenzja ta' l-importazzjoni stabbilit fl-Anness III.

2. Il-formoli tal-liċenzji ta' l-importazzjoni u ta' l-estratti tagħhom għandhom jitfasslu duplikatament, kopja minnhom, immarkata “Kopja tad-detentur” u li jkollha fuqha n-numru 1, għandha tingħata lill-applikant, u l-kopja l-oħra, immarkata “Kopja għall-awtorità emittenti” u li jkollha fuqha n-numru 2, għandha tinżamm mill-awtorità li toħroġ il-liċenzja. Għall-finijiet amministrattivi, l-awtoritajiet kompetenti jistgħu jżidu kopji addizzjonali għall-formola 2.

3. Il-formoli għandhom ikunu stampati fuq karta bajda li tkun ħielsa minn kull polpa mekkanika, preparata għall-kitba u tiżen bejn 55 u 65 g/m2. Il-qies tagħhom għandu jkun 210 x 297 mm; l-ispazju tat-tipa bejn il-linji għandu jkun 4.24 mm (wieħed minn sitta ta' pulzier); il-format tal-formoli għandu jkun segwit b'mod preċiż. Iż-żewġ naħat tal-kopja Nru 1, li hija l-liċenzja nfisha, għandhom ikollhom ukoll sfond stampat b'disinn xbieha ta' guilloche ta' lewn aħmar sabiex jikxef kwalunkwe falsifikazzjoni b'mezzi mekkaniċi jew kimiċi.

4. L-Istati Membri għandhom ikunu responsabbli għall-istampar tal-formoli. Il-formoli jistgħu jiġu wkoll stampati minn stampaturi maħtura mill-Istat Membru li fih ikunu stabbiliti. Fil-każ ta' l-aħħar, ir-riferiment għall-ħatra mill-Istat Membru għandu jidher fuq kull formola. Kull formola għandha jkollha fuqha l-identifikazzjoni ta' l-isem u l-indirizz ta' l-istampatur jew marka li biha jista' jingħaraf l-istampatur.

5. Meta jinħarġu, il-liċenzji ta' l-importazzjoni jew l-estratti għandhom jingħataw numru ta' ħruġ li jkun stabbilit mill-awtoritajiet kompetenti ta' l-Istat Membru. In-numru tal-liċenzja ta' l-importazzjoni għandu jiġi notifikat elettronikament lill-Kummissjoni permezz tar-retikolat integrat stabbilit taħt l-Artikolu 4.

6. Il-liċenzji u l-estratti għandhom jimtlew fil-lingwa uffiċjali, jew f'waħda mil-lingwi uffiċjali, ta' l-Istat Membru tal-ħruġ.

7. Fil-kaxxa 10 l-awtoritajiet kompetenti għandhom jindikaw il-grupp adatt tal-prodott ta' l-azzar.

8. Il-marki ta' l-aġenziji emittenti u ta' l-awtoritajiet addebitanti għandhom jiġu applikati bl-użu ta' timbru. Madankollu, minflok it-timbru ta' l-awtorità emittenti, tista' tintuża pressa ibbuzzata magħquda bl-ittri jew figuri ottenuti permezz ta' perforazzjoni, jew isir stampar fuq il-liċenzja. L-awtoritajiet emittenti għandhom jużaw kwalunkwe metodu li jimpedixxi l-abbużi sabiex jirreġistra l-kwantità allokata b'tali mod li jrendi impossibbli l-inseriment ta' figuri jew referenzi.

9. In-naħa ta' wara tal-kopja Nru 1 u tal-kopja Nru 2 għandha jkollha indikata fuqha kaxxa li fiha jistgħu jitniżżlu l-kwantitajiet, jew mill-awtoritajiet tad-dwana meta jkunu tlestew il-formalitajiet ta' l-importazzjoni, jew mill-awtoritajiet amministrattivi kompetenti meta jinħareġ estratt. Jekk l-ispazju maħsub għad-debiti fuq liċenzja jew estratt tagħha ma jkunx biżżejjed, l-awtoritajiet kompetenti jistgħu jehmżu paġni oħrajn ta' estensjoni li jkollhom indikati fuqhom kaxxi li jkunu jixbhu lil dawk li jkun hemm fuq in-naħa ta' wara tal-kopja Nru 1 u l-kopja Nru 2 tal-liċenzja jew l-estratt. L-awtoritajiet addebitanti għandhom jittimbraw b'tali mod li nofs il-marka tat-timbru tidher fuq il-liċenzja jew l-estratt tagħha u n-nofs l-ieħor fuq il-paġna ta' estensjoni. Jekk ikun hemm aktar minn paġna waħda ta' estensjoni, għandha titqiegħed marka oħra ta' timbru bl-istess mod, trasversalment, fuq kull paġna u l-paġna preċedenti flimkien.

10. Il-liċenzji ta' l-importazzjoni u l-estratti li jinħarġu, u t-tagħrif u l-konvalidi li jitniżżlu fihom, mill-awtoritajiet ta' Stat Membru għandhom ikollhom l-istess effett legali f'kull wieħed mill-Istati Membri l-oħra bħad-dokumenti maħruġa, u l-entrati u l-konvalidi li jkunu saru mill-awtoritajiet ta' tali Stati Membri.

11. L-awtoritajiet kompetenti ta' l-Istati Membri kkonċernati jistgħu, fejn ikun indispensabbli, jitolbu li l-kontenut tal-liċenzji jew estratti jiġi tradott fil-lingwa uffiċjali jew f'waħda mil-lingwi uffiċjali ta' dak l-Istat Membru.

Artikolu 17

Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.

(1) ĠU L 49, 19.2.1998, p. 3.

(2) ĠU L 256, 7.9.1987, p. 1. Regolament kif emendat l-aħħar bir-Regolament tal-Kummissjoni (KE) Nru. 1989/2004 (ĠU L 344, 20.11.2004, p. 5).

ANNESS II

EXPORT LICENCE

(1) Show net weight (kg) and also quantity in the unit prescribed where other than net weight. 1. Exporter (name, full address, country) ORIGINAL 2. No 3. Year 4. Product group EXPORT LICENCE 5. Consignee (name, full address, country) 6. Country of origin 7. Country of destination 8. Place and date of shipment – means of transport 9. Supplementary details 10. Description of goods – manufacturer 11. TARIC code 12. Quantity (1) 13. Fob value (2) 14. CERTIFICATION BY THE COMPETENT AUTHORITY I, the undersigned, certify that the goods described above have been charged against the quantitative limit established for the year shown in box No 3 in respect of the Product group shown in box No 4 by the provisions regulating trade in certain steel products with the European Community. 15. Competent authority (name, full address, country) At …………………………………. on ……………………………………… (Signature) (Stamp)

EXPORT LICENCE

(1) Show net weight (kg) and also quantity in the unit prescribed where other than net weight. 1. Exporter (name, full address, country) COPY 2. No 3. Year 4. Product group EXPORT LICENCE 5. Consignee (name, full address, country) 6. Country of origin 7. Country of destination 8. Place and date of shipment – means of transport 9. Supplementary details 10. Description of goods – manufacturer 11. TARIC code 12. Quantity (1) 13. Fob value (2) 14. CERTIFICATION BY THE COMPETENT AUTHORITY I, the undersigned, certify that the goods described above have been charged against the quantitative limit established for the year shown in box No 3 in respect of the Product group shown in box No 4 by the provisions regulating trade in certain steel products with the European Community. 15. Competent authority (name, full address, country) At …………………………………. on ……………………………………… (Signature) (Stamp)

CERTIFICATE OF ORIGIN

(1) Show net weight (kg) and also quantity in the unit prescribed where other than net weight. (2) In the currency of the sale contract. 1. Exporter (name, full address, country) ORIGINAL 2. No 3. Year 4. Product group CERTIFICATE OF ORIGIN (for certain steel products) 5. Consignee (name, full address, country) 6. Country of origin 7. Country of destination 8. Place and date of shipment – means of transport 9. Supplementary details 10. Description of goods – manufacturer 11. CN code 12. Quantity (1) 13. Fob value (2) 14. CERTIFICATION BY THE COMPETENT AUTHORITY I, the undersigned, certify that the goods described above originated in the country shown in box No 6, in accordance with the provisions in force in the European Community. 15. Competent authority (name, full address, country) At …………………………………. on ……………………………………… (Signature) (Stamp)

CERTIFICATE OF ORIGIN